钦定古今图书集成/明伦汇编/闺媛典/第042卷 > 萧氏二妇
## 钦定古今图书集成/明伦汇编/闺媛典/第042卷 > 萧氏二妇

按《莆田县志》：萧氏二妇，并姓林氏。一为奇烈妻，年二
十五；一为奇照妻，年二十三。俱孀居守志，以抚遗孤。
城危，偶语曰：“吾妯娌守志，义不可辱，遗孤又不可弃，
当缒城以存萧嗣，死无憾。”奇照妻冒刃携子投城，伤
足寻死。奇烈妻毁面易丐者服，从城门出，被伤仆地，
力护其儿，月馀亦卒。